Diari Oficial de la Generalitat Valenciana


Sumari del DOGV 2097, del 07-09-1993 (1993/829085)

ORDRE de 12 de agost de 1993, de la Conselleria de Educació i Ciència, per la qual es delegen determinades atribucions en el Secretari General i en els directors generals del departament.
-------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/08/12/(1)/dof/vci/html**

### Dades del document

Número de DOGV
:   2097

Data del DOGV
:   07-09-1993

Secció del DOGV
:   DISPOSICIONS GENERALS

Número del document
:   1993/829085


Data del document
:   12-08-1993

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

Ordre de 12 d'agost de 1993, de la Conselleria d'Educació i Ciència, per la qual es deleguen determinades atribucions en el Secretari General i en els directors generals del departament.  
Per tal d'aconseguir major agilitat en la gestió dels assumptes la competència dels quals té assignada aquest departament, cal delegar determinades atribucions del seu titular en el secretari general i en els directors generals del departament.  
En virtut d'això i d'acord amb el que estableixen els articles 35 i 68 de la Llei de la Generalitat Valenciana 5/1983, de 30 de desembre, del Govern Valencià, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Primer  
Es delega en el Secretari General de la Conselleria d'Educació i Ciència la facultat de resoldre els recursos ordinaris en via administrativa que s'interposen contra els actes i les resolucions dels directors generals del departament.  
Segon  
Es deleguen en el Secretari General i en els directors generals de la Conselleria d'Educació i Ciència, en cadascun d'ells i dins de l?àmbit funcional respectiu:  
1. L'exercici de les facultats ordinàries en matèria de contractació administrativa i de contractes sotmesos al dret privat, el pressupost dels quals no excedisca un milió de pessetes i corresponga a crèdits consignats en el capítol II dels pressupostos de la Conselleria.  
2. L'autorització de despeses, la disposició de crèdits i la proposta de pagaments corresponents al capítol II del pressupost, fins al límit màxim d'un milió de pessetes  
Tercer  
Es deleguen indistintament en el Secretari General i en la Directora General de Règim Econòmic, de la Conselleria d'Educació i Ciència:  
1. L'exercici de les facultats ordinàries en matèria de contractació administrativa i de contractes sotmesos al dret privat, dins dels límits legals i pressupostaris, exceptuant-ne aquelles que estiguen desconcentrades o delegades en els directors territorials, i les incloses en el número 1 de l'anterior apartat segon.  
2. L'autorització de despeses, la disposició de crèdits i la proposta de pagaments, dins dels límits legals i pressupostaris, amb les mateixes excepcions que comprén el número 1.  
3. L'adopció d'acords sobre transferències i habilitacions de crèdits a què es refereix l'article 36 del text refós de la Llei d'Hisenda Pública de la Generalitat Valenciana, aprovat pel Decret legislatiu de 26 de juny de 1991.  
Quart  
Aquesta delegació d'atribucions podrà ser revocada en qualsevol moment per l'òrgan que delega, d'acord amb l'article 68.5 de la Llei 5/1983, de 30 de desembre, del Govern Valencià.  
Cinqué  
Segons preveu l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les atribucions que es deleguen en aquesta ordre podran ser avocades en els termes i amb els requisits que estableix l'esmentat article.  
Sisé  
Sempre que es faça ús d'aquesta delegació d'atribucions, caldrà fer-ho constar expressament en la resolució que s'adopte.  
DISPOSICIONS DEROGATORIES  
Primera  
Resta derogada l?Ordre de 7 d'octubre de 1987, de la Conselleria de Cultura, Educació i Ciència, sobre delegació de determinades atribucions en tot allò que fa referència a l?àmbit de competències de la Conselleria d'Educació i Ciència.  
Segona  
Resta igualment derogada, en allò que estiguera vigent, l?Ordre de 28 d'octubre de 1983, de la Conselleria de Cultura, Educació i Ciència, per la qual es delegaren facultats en matèria de contractació de personal docent de caràcter temporal.  
Tercera  
També resten derogades totes les disposicions del mateix o inferior rang que s'oposen a aquesta ordre.  
DISPOSICIO FINAL  
Aquesta ordre vigirà el mateix dia de la publicació en el  
Diari Oficial de la Generalitat Valenciana.  
València, 12 d'agost de 1993  
El Conseller d'Educació i Ciència,   
JOAN ROMERO GONZALEZ


Còpia Permalink ELI